Sjednica Upravnog odbora Lokalne akcijske grupe Vuka-Dunav, održana je dana 17. siječnja 2023. godine u 12:00 sati putem elektroničke pošte, sukladno točki 2, Članak 29. Statuta LAG-a Vuka-Dunav te je sačinjen sljedeći

**ZAPISNIK**

**sa 56. sjednice Upravnog odbora**

Sjednica Upravnog odbora LAG-a Vuka-Dunav održana je putem elektroničke pošte na način da su članovi Upravnog odbora obavješteni o terminu do kojeg je bilo potrebno glasati odnosno o terminu održavanja Sjednice te o razlozima zbog kojih se Sjednica Upravnog odbora održava putem elektroničke pošte.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora putem elektroničke pošte.

Utvrđen je odaziv članova Upravnog odbora koji su se odazvali glasovanju i to kako slijedi:

1. Udruga veterana vojne policije iz Domovinskog rata OBŽ, Stipe Modrić,
2. NK „Vitez 92“, Zdravko Krznarić,
3. OPG Roman Lončarić, Roman Lončarić,
4. OPG Mario Vila, Mario Vila,
5. Općina Antunovac, Davor Tubanjski,
6. KUD „Klasje Slavonije“ Antunovac, Marija Horvatek,
7. PVSZ „Agrovladislavci“, Maja Magdika,
8. C.U.S., Krunoslav Ižaković,
9. Općina Vuka, Damir Maričić,
10. OPG Ljubica Šunić, Ljubica Šunić,
11. PVZ „Fructus“, Zdenko Đerđ.

Zapisnik je sastavila Tea Kujundžić, a za ovjerovitelja zapisnika je izabrana Čik Ivana.

Poziv na 56. Sjednicu upravnog odbora zajedno sa materijalima za Sjednicu, upućen je i dostavljen elektroničkom poštom 11. siječnja 2023. godine. Članovi Upravnog odbora pozvani su da pregledaju materijale i da se očituju na iste putem elektroničke pošte, a iznimno ako nisu u mogućnosti na iste odgovoriti elektroničkom poštom, dostavom pisane obavijesti putem pošte na adresu LAG-a Vuka-Dunav.

**DNEVNI RED**

1. Usvajanje zapisnika sa 55. Sjednice Upravnog odbora,
2. Odluka o izmjeni Odluke o članovima ocjenjivačkog odbora LAG-a
3. Odluka o izmjeni Odluke o imenovanju Povjerenstva za otvaranje prijava projekata.

**Ad 1: USVAJANJE ZAPISNIKA SA 55. SJEDNICE UPRAVNOG ODBORA**

Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 55. Sjednice Upravnog odbora.

11 (jedanaest) članova Upravnog odbora je suglasno usvojilo ovu točku Dnevnog reda.

**Ad 2**: **ODLUKA O IZMJENI ODLUKE O ČLANOVIMA OCJENJIVAČKOG ODBORA LAG-a**

Članovima Upravnog odbora dostavljen je Odluka o izmjeni Odluke o članovima ocjenjivačkog odbora LAG-a.

Naime kako djelatnik (Ivan Bulić) koji je bio u odboru više ne radi, te je zaposlena nova djelatnica ( Mirna Tokić) Odluka o članovima ocjenjivačkog odbora morala je biti izmijenjena.

11 (jedanaest) članova Upravnog odbora je suglasno usvojilo ovu točku Dnevnog reda.

**Ad 3: ODLUKA O IZMJENI ODLUKE O IMENOVANJU ČLANOVA POVJERENSTVA ZA OTVARANJE PRIJAVA PROJEKATA**

Članovima Upravnog odbora dostavljena je Odluka o izmjeni Odluke o imenovanju članova povjerenstva za otvaranje prijava projekata.

Također se radi o djelatniku Ivanu Buliću, koji više nije zaposlen u LAG-u, te je zamijenjen novom djelatnicom Mirnom Tokić koja je novi član povjerenstva.

11 (jedanaest) članova Upravnog odbora je suglasno usvojilo ovu točku Dnevnog reda.

**Ad 4. RAZNO**

Kako nije bilo dodatnih komentara, te se članovi Upravnog odbora slažu s gore navedenim točkama Dnevnog reda, Sjednica odbora je zaključena. Uz Zapisnik prilaže se i dokaz o glasovanju pojedinog člana Upravnog odbora.

URBROJ: UO/23-4

U Antunovcu, dana 17. siječnja 2023. godine.

|  |  |
| --- | --- |
| Zapisničar  Tea Kujundžić | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Čik Ivana | |